LidanRubinov/Halacha-QA huggingface dataset:
שאלה: גאווה קידוש ה : אני בשמינית, וכיתתי לא נחשבת ברמה רוחנית טובה. אני, בלי ח"ו להתגאות, נחשב בין החזקים מבחינה רוחנית בכיתה. יש לי חשק דווקא בישיבה לנצל כל דבר לקיים מצוות, ואולי דווקא כשרואים. אם למשל כשאני בבית - אין לי ממש חשק ללכת לשיעור, הרי שבישיבה - אני מרגיש שאני לא יכול לפספס שיעור הכי קטן שיהיה. אני חושב אולי שאני עושה זאת מגאווה - כדי שהאלה שלא נחשבים טוב מבחינה רוחנית - יראו- ואולי יחזרו בתשובה מכך - ויאהבו אותי. מצד אחד אני חושב שאולי אני עושה את זה ממטרה לקרב אותם, וזה עזות דקדושה. איך אני יכול לדעת מה כוונתי בעשיית המצוות בישיבה? מדוע בישיבה אני מרגיש חשק לקיים כל מצווה שמזדמנת, ויש לי חשק שיראו אותי?
תשובה: תמשיך ללמוד טוב אף על פי שאולי המרץ והחשק ללמוד הוא לא כולו לשם שמים. אך כיון שאתה מכיר בבעיה אתה כבר בכיוון הנכון. ותשתדל לחזק את את המעשים שיהיו לשם שמים. ולא על מנת לעשות רושם על אחרים. תשאל את רבותיך איך קונים את מדת הענווה. חדק ואמץ
שאלה: חמאה מהדרין לעומת כשרות רגילה: מה ההבדל בין חמאה בכשרות רגילה ומהדרין?
תשובה: מקורה של החמאה מהחלב ולכן אם החלב אינו מהדרין גם החמאה לא מהדרין.
שאלה: מיחם  סמובר הפסיק לפעול בשבת: מיחם המים בשבת הפסיק לפעול בשקע החשמל בשל בעיה כלשהי, האם מותר לומר לגוי שיעביר את המיחם לשקע תקין? האם יש הבדל בזה בצורך יחיד או לצורך הרבים, כגון, בביהכנ"ס?
תשובה: כשהדבר נעשה בבית הכנסת, שיש צורך ציבור, מותר לומר לגוי. אך בבית פרטי לעיות דעתי אסור אלא א"כ יש צורך גדול בדבר, כגון: תינוקות או חולים וכדו'.
שאלה: אומגה 3 גליל - שמן דגים : מדובר במוצר מיובא - קפסולות ג לטין המכילות כ1065 מ"ג שמן דגים בתוספת תערובת טוקופרולים טבעיים כאנטיאוקסידנט. מיוצר מדגים כשרים - אנשובי, היתר סרדין ומקרל. מצורף קישור למפרט המוצר האם המוצר הנ"ל כשר ניתן לצריכה?
תשובה: אם אין חותמת כשרות המוצר אינו כשר.
שאלה: הקלטה של שיעור בשבת: האם מותר להניח מכשיר הקלטה לפני שבת ע"מ שיקליט שיעור תורה או תפילה בשבת כאשר ברור שאין שום תנועות חשמליות בתוך המכשיר?
תשובה: יש תנועות חשמליות, כי כל הרמת קול משנה את הזרם אולם יש גם חששות רבים אחרים ופרצה חמורה בחומת השבת. לא כל אוטומציה מותרת.
שאלה: לא אבקש כלום מחברי: ביום שישי האחרון נדרתי נדר מתוך עצבים וחוסר חשיבה "נדרתי שלא אבקש כלום יותר מחברי". אני יודעת שהשאלה היא לא כל כך דחופה אבל מאותו יום אני לא מפסיקה לחשוב על זה. זה גורם לי תחושה רעה. אני לא הולכת לעבודה ופשוט איך לי חשק לעשות כלום. רציתי לדעת בבקשה, אם זה נחשב לנדר? ואם כן, מה אני יוכל לעשות בהקדם האפשרי בכדי לחזור לשקט הנפשי שלי?
תשובה: לא מדובר בנדר כיוון שלא אסרת משהו על עצמך אלא פעולה ואין בזה גדר של נדר.
שאלה: חסד לאומים: האם נזירה קתולית שעושה חסד עם פליטים מסכנים באפריקה נעשית יותר רוחנית ודביקה בה בזכות מעשיה (שהרי עשיית חסד היא הליכה בדרכיו)? הנצרות היא הרי הירושה של תרבות עשיו שבמרכזה הגאווה שהיא אל זר ולכן כל טיבו דעבדין לגרמייהו עבדין כנודע. וקשה: כי מצד אחד על בעל גאווה נאמר "כל גבה לב אשנא" וכן "ואת עשיו שנאתי" ומצד שני הרי אותה נזירה עושה בפועל מעשים שמושיעים אנשים אומללים תכלס בשטח! האם אכן אין לה שום קרבת אלוקים מפאת היותה עובדת ע"ז, עם כל ההקרבה שלה ויתור על נוחות וכו? מה מעמדה מבחינה מוסרית על פי אמת? (זו אמנם שאלה גבולית שמצריכה דיון ארוך אבל בכל זאת חשוב לדעת את העיקרון על פי תורה).
תשובה: עשיית חסד בדרך כלל היא גילוי של הרצון להטיב. עצם הרצון להטיב יכול להיות גם אצל גויים. הדבר גם יכול להיות אצל נוצרים. נכון שיש יסודות של עבודה זרה בנצרות אולם בכל אופן מדובר על דבר פחות גם עם פחות דמיונות. בכל אופן נכון לומר שהטוב אצל הגויים אינו יכול להיות מתורגם לשיטה כוללת לתוכנית כוללת כיצד לגרום לכל העולם להיות טוב יותר. הטוב בכדי שיתגלה בצורה נכונה צריך שני דברים נוספים. חכמה וגבורה. אדם שבא בהתלהבות ורצון לעשות טוב אולם ללא סדר וחוכמה עם מי קודם כל צריך להטיב ואיפה הם הנקודות הקרטיות לשינוי העולם הוא לא יכול לרומם את העולם. ולא זו בלבד שהוא לא יכול לקדם את העולם הוא גם בשלב מסוים יתחיל להתייאש ממאמציו שאינם נושאים פירות. הדבר השני שצריך זה מידת הגבורה. הגבורה היא היכולת להתמודד מול כל מיני כוחות שמתנגדים לטוב בעולם. הגבורה היא היכולת לתרגם את הטוב לדברים יציבים קבועים במעשים קטנים. הנצרות אולי מצליחה להלהיב מבחינה רגשית נשים שיש בהם לב טוב אולם זה נשאר משהו בוסרי משהו שלא מצליח באמת להביא שינוי בעולם. הנצרות מתייאשת מלתקן את הטוב בשלטון. היא בורחת לעשיית טוב לאנשים מסכנים. השקעה זו לא יכולה להביא שינוי מהותי בעולם. אין כאן תוכנית כוללת להבאת טוב לעולם. מעבר לכך דת שהיא כולה רק חסד ורחמים מאפשרת לרוע להישאר באדם עצמו ובעולם בכללו. הנצרות הפקירה את הדין, היא לא בונה סדר חיים ישר ומחייב.  ע"פ פסקאות בישראל ותחיתו ספר אורות לרב קוק. הנצרות שבאה בהתחלה בהתלהבות ילדותית לעולם היא בסופו של דבר מתאכזבת ומתייאשת מעצמה. בתקופות הקודמות זה גרם לכך שהנצרות התמלאה בשנאה ורשעות מול האלטרנטיבה היהודית שהציבה תוכנית ודגם קהילתי מתוקן יותר. הנצרות התמלאה בקינאה שהביא להמון שנאה. גם היום נשארו חלקים בנצרות השונאים ומקנאים.
שאלה: ברכה על הרחת טבק (snuff): האם נכון כי המנהג לחלק טבק להרחה דווקא ביום כיפור נובע מהברכה שמברכים עליו במקום כל הברכות הקשורות למזון על מנת להשלים 100 ברכות? ואם כך, האם יש חיוב לברך על טבק זה (snuff) בכל פעם שמריחים גם בימים אחרים, שבת וחול, "בורא מיני בשמים"?
תשובה: אכן המנהג להריח טבק ביום כיפור הוא כדי להוסיף ברכות. אך אם אדם שמברך על טבק יודע שבהמשך יריח שוב את הטבק והוא לא משנה את מקומו - אינו צריך לברך שוב על הטבק.
שאלה: חדר הנמצא לפני ארון הקודש: כאשר אני רוצה להתפלל בחדר שנמצא בביכנ"ס אך החדר נפרד ונמצא לפני אולם התפילה כך שנוצר מצב שכשיושבים בחדר זה ומפנים את פנינו לכיון ירושלים אנו מפנים את גבנו לארון הקודש אך יש קיר באמצע. האם מותר להתפלל בחדר זה? מצד אחד זה חדר נפרד לגמרי ומצד שני מפנים גב לארון הקודש.
תשובה: אם החדר נפרד - מותר.
שאלה: צמצום נסיעה בדרכי יו"ש: לאור פרסום פורטל הטרור בהם נתונים על מקומות ומספר זריקות הבקתבי"ם, האם יש לצמצם נסיעה באותם דרכים?
תשובה: בשום פנים ואופן אין לשנות. כל מקום שאנשים רגילים נוסעים, כל מקום שתנובה ואנג'ל נוסעים, גם אנו ניסע. תחילת נפילה ניסה. יש במיעוט נסיעה מקצת נסיגה. חזקו ואימצו.
שאלה: תיקון חצות וק"ש שעל המיטה: אני הולך לישון מוקדם לרוב. לפני השינה אני מקפיד לקרוא ק"ש שעל המיטה. ברצוני להתחיל להתעורר בחצות כדי לקרוא תיקון חצות, האם עלי לדחות את ק"ש לאחר תיקון חצות? אני מתעורר מוקדם מאד, לרוב לפני עלות השחר. האם ניתן לקרוא תיקון חצות עם ברכות השחר, כיצד ראוי? עד איזו שעה מותר לקרוא תיקון חצות?
תשובה: א. אין לדחות את ק"ש אחרי שינה ראשונה. ב. אם תקום לפני עמוד השחר יש לברך אז ברכות השחר ואחריהם לומר תיקון חצות. אם הגיע זמן עמוד השחר אין לומר תיקון חצות.
שאלה: תרומת איברים: אבקש בדחיפות לקבל תשובה האם מותר לתרום איברים של מת להצלת חיים אדם? והאם נגרם צער למת אם נתרמו כבר אבריו?
תשובה: אם מדובר במת ודאי, לא רק איסור אלא אפילו מצוה יש בדבר.
שאלה: קריאת שם בשנית לאשה מבוגרת: אשה קבלה את שמה מהוריה שלא בבית הכנסת. כיום בהיותה מבוגרת הנושא מציק ומפריע לה והיא סבורה שזה גורם לה לכל מיני עיכובים וצרות. האם יש דרך לקרוא לה בשנית בשמה (בלי לשנותו) בבית הכנסת ועדיף בזמן קריאת התורה?
תשובה: כן, אפשר לבקש מקרוב משפחה לעלות לתורה בשבת במעמד ציבור גדול ולברך אותה בהזכרת שמה ובזה תבוא על תיקונה.
שאלה: גידול ייבוש ירקות ללא חרקים בבית: האם ניתן לגדל ירקות ללא חרקים בבית? (בתוך רשת) האם ניתן לייבש, נניח עגבניות, ללא חרקים בבית? (בתוך רשת) כמה מש צריכה להיות הרשת ע"מ שיהיה ברור שלא חדר חרק? האם האדמה שמגדלים בה את הירק צריכה בדיקה לפני גידולו? האם מספיק לסמוך על רשת בעלת מש מספק (בהתאם לתשובה בשאלה קודמת) או שיש לרסס את הירק? יובל
תשובה: א. אפשרי אבל אין אחוזי הצלחה גדולים. ב. אפשר. ג. לפחות 100 מ"ש. ד. כדאי לא הכרחי, אפשר גם לחטא אותה בכל מיני חומרים. ה. לא מספיק לסמוך על הרשת, צריך בדיקה אם יש חרקים או לא, ואם רוצים לרסס צריך לדעת באיזה חומר לרסס, יש חומרים המסוכנים לבריאות ואין להשתמש בהם, יש חומרים מתנדפים, כל אלו שיקולים אגרונומיים והלכתיים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דג טונה מסוג מרלין: נאמר פה באחת התגובות על כשרות דג הטונה, לקנות דג כשר כמו שקונים בשר. הענין הוא שעל דג שכמה מהפוסקים חלוקים על הכשרות שלו כתוב כשרות מהדרין והוא נמכר בסופרים בו קונים בדרך כלל מי שמקפיד על כך, אז מה עושים?
תשובה: לא שמעתי על הדג הזה, אך אם מדובר בכשרות מוכרת לא צריך לחשוש.
שאלה: כשרות כלים ישנים: מי שלא השתמש בכלים יב חודש. 1. האם יכול להשתמש בהם בשרי או חלבי כבחירתו או שיש להכשירם? 2. האם יש הבדל בין אשכנזים ובין ספרדים בנידון? אשמח לקבל קצת מקורות
תשובה: 1. יש את שיטת החכם צבי שמתיר אחרי י"ב חודשים ללא הכשרה אך רוב הפוסקים חולקים עליו. ולכן צריך להכשיר אותם, לאחר ההכשרה הכלים הופכים לפרווה ואז אפשר להחליט למה מייעדים אותם. 2. אין הבדל בין ספרדים לאשכנזים. החתם סופר אומר שאין להחליף כלים מחלביים לבשריים ולהיפך אלא אם כן כשמכשירים אותם לפסח. ערוך השולחן חולק עליו ואומר שלא צריך להחמיר בזה. במקרה זה כיוון שעבר י"ב חודשים לכל השיטות אין צורך להחמיר.
שאלה: שייט לצורך הצעת נישואין: אני רוצה להציע נישואים השבוע וכדי להגיע למקום שאני צריך אני חייב לעבור בסירה יחד עם הבחורה, האם יש דרך כלשהי בה נוכל לעבור יחד? זה שייט של 3 דקות ורואים הכל מהחוף. אני יכול להביא חבר שיהיה יחד איתנו בסירה או לשים משהו שיפריד בנינו.
תשובה: על מנת שלא יהיה יחוד יש לוודא כי רואים אתכם לכל אורך הדרך, לשם כך ניתן להעמיד אנשים עם משקפות על החוף. במידה ולא רואים אתכם מהחוף, בתנאים מסויימים גם חבר לא יועיל. לכן נראה לי כי הפתרון לוודא כי מישהו צופה בכם מהחוף הוא הכי טוב. בהצלחה רבה הרב שמואל הולשטיין
שאלה: גזל מביטוח לאומי: לפני כשנה שנתיים, בהיותי סטודנטית, אבא שלי היה משלם עלי ביטוח לאומי בחודשים בהם לא עבדתי והפקידה אמרה לו שהוא יכול לרשום שאני עובדת אצל השכנה שלי ובכך אני אשלם את המינימום האפשרי (בערך 40 ש"ח במקום 100 ש"ח כאשר לא עובדים). בדיעבד אני מתחרטת על כך, אך אני אפילו לא זוכרת את מספר הפעמים שאבא שלי רשם כאילו שאני עובדת אצל שכנתי. מה עושים במצב כזה?
תשובה: למיטב ידיעתי, יש רישום מפורט במחשבי הביטוח הלאומי, וביכולתך לטלפן אליהם ולקבל מהם את הפרטים. אני מחזק את ידך על המאמצים המיוחדים להשיב ממון לבעליו, למרות שזהו תחום שאנשים רגילים היום לדוש בעקביהם. הרב יאיר וסרטיל
שאלה: תמונה של המשודכת: לכבוד הרב, ראיתי שהרב התיר מעיקר הדין לבחור שיוצא עם משודכת שלו לקחת תמונה שלה כדי להסתכל בה מדי פעם על מנת להיזכר כיצד היא נראית. האם אין זה מאוד מסוכן מבחינה רוחנית להתיר דבר שכזה לבחור רווק שמתחיל לפתח קשרי חיבה לבחורה צעירה, שממסתמא נאה בעיניו? הרי אף להנות מיופי האישה בתמונה אסור ואף כשהיא תמונה צנועה, וברגע שהבחור יודע שמותר לו להסתכל בתמונה כי הרב התיר לו, מה יעשה הנער ולא יחטא? לכבוד הרב, ואני מקווה שהרב יאיר עיניי.
תשובה: כמו שמותר להיפגש מספר פעמים ובכל פעם אדם רואה את הבחורה שלפניו, כך אמר אותו בחור שכשהוא מדבר איתה קשה לדבר איתה בטלפון בלי שהוא מדמיין אותה. אז במקום לדמיין שזה לפעמים גרוע יותר הוא יחזיק תמונה שלה. אולם גם בדברי הוספתי שעצם הדגש על על ההסתכלות והשמחה שעלולה להיות מכך אינה מתאימה לזמן הכרות. ההסתכלות היא רק לאפשר לדבר. ולכן ודאי שהענין לא מומלץ. כתבתי שזה יכול להיות כלול בהיתר שמותר לאדם להסתכל באישה לפני שהוא מקדשה. בודאי שלא מדובר שיהיה לו את תמונתה בארנק ויסתכל בה סתם במשך היום כדי להיזכר ביופיה.
שאלה: תפילה וברכות עם תינוק במנשא: 1. האם מותר להתפלל תפילת עמידה כשתינוק קשור אליי במנשא, אינו דורש טיפול, כגון: החזקת הראש, ליטוף או תשומת לב כלשהי, אינו מפריע, אך הוא עלול להתלכלך מגדולים (הפרשות) שמהם עלול ריח רע לנדוף? 2. האם בעניין לעיל יש הפרש בין אמו של התינוק (שלא חייבת בשלוש תפילות במניין, אך מאידך מאד רגישה לריחות בלתי-נעימים) ובין אביו? 3. האם ניתן להקל בשאר חלקי התפילה או כשאין מתפללים במניין? 4. האם יש בעייה בעת ברכת המזון או תפילת הדרך?
תשובה: 1. לכתחילה עדיף לא להיכנס למצב שבו יש חשש שהתינוק יעשה צרכיו ואז יהיה אסור לך להמשיך את התפילה. אפשר אמנם לומר שאין פה את הדין של בלבול בכוונה כיוון שאינך מחזיקו בידיים, אבל יש עדיין את החשש של הריח. אלא אם כן המצב הוא שהתינוק בדיוק אחרי החלפה ואין חשש. 2. אין הבדל. 3. ניתן להקל בשאר חלקי התפילה, בתפילת שמונה עשרה אי אפשר להתפלל כשיש ריח בכל מקרה. 4. ניתן להפסיק באמצע ברכת המזון.
שאלה: לשם יחוד קודשא של סעודה: בסידור מופיע הלשם יחוד של סעודות של שבת בסעודה ראשונה, שנייה, שלישית ואף של רביעית אך לא מופיע הלשם יחוד קודשא של יום רגיל לסעודה. היכן אפשר למוצא את הלשם יחוד קודשא של יום חול שאומרים בזמן הסעודה?
תשובה: יש ספרים של בעל הבן איש חי (כמו לשון חכמים) ששם מופיעה הבקשה.
שאלה: איך להתקרב אל ה  בחיי היום יום: אני ב"ה אמא לשלושה ילדים ועוד אחד בדרך. אני עובדת בעבודה שמספקת אותי ויש לי בעל מקסים. ברוך ה ה אך אני מרגישה שאני לא מנצלת את מה שהקב"ה נתן לנו. הימים עוברים ואני מרגישה שבעוד עשר שנים אני אשאר באותה רמה רוחנית אם לא פחות. בעלי לומד תורה פעם בשבוע. די פעיל בבית הכנסת והוא מתפלל במניין כל בוקר. אני נרדמת עם ספר בשמונה וחצי בערב ובקושי מתפללת. כל פעם שאני מנסה לקחת משהוא על עצמי זה לא מחזיק מעמד יותר מכמה ימים. אני גם מן הסתם לא שולטת על הזמן שלי בבית, מה שדי מעקב אותי בהחדרת משמעת עצמית. כואב לי מאוד שאני לא מצליחה ללמוד יותר תורה. אני מרגישה שאני צריכה את זה כדי להיות בן אדם יותר טוב, קרוב יותר לה' וקרוב יותר לזולת. זה אולי לא הגיוני, אך רק כשאני לומדת תורה ואמונה אני מסוגלת להתפלל בכוונה. אחרת אני עושה את זה לצאת לידי חובה. אשמח מאוד אם הרב יוכל לייעץ לי בעניין זה.
תשובה: התורה פטרה את האישה ממצוות עשה שהזמן גרמא. התורה מכירה בכך שתפקיד האימהות שואב את האישה בלי יכולת לשלוט על זמנה וכמו שאת מתארת. אם כן ממה האישה מתמלאת. מכך שהיא מכירה בזכות העצומה להיות שותף לקב"ה ביצירת ובגידול הדבר הכי גדול שניתן לחשוב עליו. נשמה מישראל היא הדבר הכי יקר שניתן לחשוב עליו. והנה הקב"ה נותן בך אמון ומפקיד את היהלומים אלו כדי שאת תגדלי אותם. מובן שגם את לפעמים צריכה עוצמה רוחנית בכדי שתוכלי להיות מלאת רוח. אולם זה לא ענין כמותי אלא ענין איכותי. לכן עצתי היא שלא תנסי להרבות בכמות. תפחיתי בכמות של התפלות ותוסיפי באיכות. אם לצורך כל זה גם בעלך צריך לעזור לך תגייסי אותו לכך. הוא בסופו של דבר ירוויח מכך. למשל, בשבת יקום בעלך למנין ראשון. כך תוכלי את ללכת תפלה אחת שחרית, למשל, ולהתפלל בנחת. לאחר מכן בקריאת התורה תחזרי לילדייך.
שאלה: מילואים מכספי מעשר: ברצוני לשאול האם ניתן להשתמש בכספי מעשר על מנת לצאת למילואים. העניין הוא כזה: יש לנו, ברוך השם, שתי בנות קטנות, בנות שנה ושנתיים. לאשתי אין כל עזרה ממשפחה קרובה או חברות. על מנת לצאת למילואים עלי להוציא סכום גבוה על: 1. המון עזרה לאשתי עם ביביסיטר בת שעוזרת לה בשעות היום בכל אימת שצריך. 2. רכב שכור על מנת לחזור הביתה בכל הזדמנות ולתת כתף. (את הרכב המשפחתי אני משאיר, כמובן, לאשתי בבית לצורך קניות וסידורים). כך נהגתי במילואים האחרונים שהיו לי אבל מדובר בהוצאה גדולה שלא אוכל לעמוד בה בכל פעם שיש מילואים. לפיכך, האם ניתן לשלם הוצאות אלו מכספי מעשר? אני שואל זאת מתוך ההבנה שלי שמילואים הם צורך ציבור גדול. מה דעת הרב?
תשובה: עדיף לתת מעשר ולא להשתמש בו למצוות אחרות.
שאלה: הסרת קעקוע על ידי אישה: האם על מנת להסיר קעקוע שמפריע לי מאוד ונמצא במקום חשוף, מותר לי לקבל טיפול ע"י אישה להסרתו או שמה יש בעיתיות בזה?
תשובה: יש להימנע מכל פעולה הקשורה במגע של אישה עם גופו של איש. הדבר מותר רק במקום של נגיעה מקצועית ובהעדר גבר, כגון, זריקה ע"י אחות.
שאלה: להחזיק כוס של קידוש: ישנם כל מיני שיטות איך מחזיקים את הכוס בשעת הקידוש. הייתי מעוניין לדעת את השיטות ואת הטעמים לכך.
תשובה: אופן החזקת הכוס בקידוש הוא לכתחילה כדלהלן: מרים את הכוס מהשולחן בשתי ידיו ובשעת הקידוש עצמו מחזיק את הכוס רק ביד ימין, מגביה את הכוס מהשולחן לפחות טפח, מתבונן בכוס כדי שלא ישיח דעתו בשעת הקידוש ומקדש. ועפ"י המקובלים נכון להניח את הכוס על כף היד והאצבעות יהיו זקופות מסביב לכוס. אולם כל זה רק להידור מצוה לכתחילה וברור שאדם קידש בלי להקפיד על הנ"ל יצא כמובן ידי חובת קידוש. (שו"ע קפג ד-ה ומשנה ברורה שם) הרב יוסף אפריון
שאלה: פדיון בכור שהוא ממזר בספק : האם ספק ממזר בכור חייב להיפדות, ומדוע?
תשובה: ממזר חייב במצוות ככל יהודי. ממזר ת"ח קודם לכהן גדול עם הארץ.
שאלה: מעשר כספים למשרת בצבא: האם ניתן לתת לאחי המשרת בשירות צבאי כסף ממעשר כספים?
תשובה: אם הוא בקשים כלכליים גדולים המשפיעים על חיי היום-יום ולא על מותרות ואינו חי על חשבון ההורים, אפשר לתת לו.
שאלה: הפרשי הצמדה: האם אפשר לדרוש הפרשי הצמדה (מדד) עבור חוב שלא שולם?
תשובה: אפשר לדרוש נזקים שנגרמו לך עקב העיכוב בת
שאלה: מסייע בידי עוברי עבירה בבגדים: ראיתי שהרב ענה לסיטונאי שמוכר מכנסי גי נס לסוחר והוא יודע שהמוכר הזה מוכר גם לנשים. הרב ענה לו שלא צריך לחשוש עד כדי כך. משמע שמותר. רציתי לשאול, לעניות דעתי, מעכת"ר סבור שמכנסי ג ינס הם עשויים גם לנשים וגם לגברים אבל מתוך מה שידוע לי חוץ ממכנסיים כאלו יש מכנסי ג ינס מיוחדים לנשים בגיזרה המתאימה לנשים ויש מכנסי ג ינס לגברים כפי גזרתם, וכיון שיש ג ינס שמיוחד לנשים הוא חפצא של איסור כלפי ישראלית מדוע מותר לספק אותו ולהפיץ אותו בשווקים הלא אי אפשר לתלות שמוכר לגבר, כי זה מיוחד לנשים? גם אם אין בעיה של כלי גבר, זה פשוט בגד לא צנוע כי הוא צמוד. לענ"ד א"א לתלות שמוכר לגויות כי הוא מספק כמות גדולה לסוחר?
תשובה: וודאי שאין בזה הידור מצווה, אך קשה לומר שזה ממש איסור, כיוון שהם יכולות לקנות את המכנסיים בשביל טיול או בשביל ללבוש בתוך הבית.
שאלה: השורש למד בלשון הקודש: מדוע בלשון הקודש השורש למד על הטיותיו השונות נאמר הן על מצוות לימוד תורה והן על לימודים אחרים, לימודי חול, מדוע לא נקבעו בלשון הקודש שתי מילים - אחת ללימוד תורה ואחת ללימוד לימודים אחרים, וזה היה מדגיש את העליונות של התורה על פני לימודים אחרים, ואולי היו לכך עוד יתרונות?
תשובה: כיונת לדעת רבי שמעון בר יוחאי שאמר שהוא היה בורא לאדם שתי פיות, פה אחד לדברי תורה ופה אחד לדברי הרשות. אולם הקב"ה ברא אותנו אחרת עם פה אחד. כנראה שדווקא בכך שיש לנו פה אחד יש אתגר גדול שאותו פה שלומד דברי תורה יגאל וירומם את הפה שמדבר דברי הרשות. כך גם לגבי נושאים אחרים. החיבור בין הקודש לחול הוא לא תמיד לרעה. ודאי שצריך הבדלה בין קודש לחול אולם לא צריך הפרדה וניתוק.
שאלה: גיורי צה"ל: לכבוד הרה"ג דב ליאור שליט"א מה דעת הרב על גיורי צה"ל שלאחרונה קמו עליהם עוררין, בצדק, שרק שני אחוז מתוך המתגיירים מקיימים אורח חיים דתי?
תשובה: קביעת עמדה ביחס לנושא כזה, שהוא מאוד רציני ואחראי, על סמך שמועות מהרחוב זה לא הוגן ולא ישר. אני לא למדתי את הנושא, שמעתי שמועות מפה ומשם אך זה לא מספיק בשביל שאקבע עמדה בנושא.
שאלה: ת על השלמת מניין: מעשה באברך שנתבקש להשלים מנין שחרית באופן קבוע תמורת ת והנה, כאשר בא האברך לבקש את שכרו, הנהלת בית הכנסת סירבה לתת לו בטענה שהוא מתפלל לאט ואינו מספיק להגיע לתפילת שמונה עשרה עם הציבור, ובשעה שהציבור עומד בתפילת שמונה עשרה הוא עדיין אוחז בקריאת שמע וברכותיה, ואם כן, מה הועילו חכמים בתקנתם, הרי המטרה העיקרית שהזמינו את האברך הייתה כדי שיתפלל תפילת שמונה עשרה עם הציבור, והוא לא עמד בזה. הצדק עם מי - עם האברך המבקש את שכרו או עם הנהלת בית הכנסת הטוענת שלא עמד בציפיות שרצו ממנו?
תשובה: צריך לשמוע את טענות שתי הצדדים. אולם על פני הדברים נראה שאם לא התרו באברך ואמרו לו שזהו תנאי מהותי בשכרו לגבי העבר צריך לשלם לו. לגבי העתיד עם יתנו עימו מפורש והוא לא יעמוד בתנאי לא יהיה עליהם לשלם לו.
שאלה: אין קורין אבות אלא לשלשה: איך אומרים מי שברך אבותינו אברהם יצחק ויעקב משה אהרן דוד ושלמה, הרי בגמרא כתוב אין קורין אבות אלא לשלשה?
תשובה: הכוונה היא מי שבירך אבותינו - אברהם יצחק ויעקב, ואח"כ מוסיפים גם את משה ואהרון דוד ושלמה אך הם לא נכללים בביטוי 'אבותינו'.
שאלה: להחזיר עדשת משקפיים בשבת: האם מותר להחזיר עדשת משקפים למקומה בשבת?
תשובה: אם זה רפוי מותר להחזיר, אבל אין להחזיר בכח או על ידי הברגה.
שאלה: כשרות מותג זהה המיוצר במדינות שונות: נניח שלמוצר ספציפי - נאמר שוקולד מאוד מסוים - יש הכשר כדת וכדין. לעומת זאת אותו מוצר בדיוק המיוצר במדינה אחרת הגיע לידי אך לא מוטבעת על גביו חותמת כשרות כלשהי - האם אני יכול לאוכלו מתוך הנחה שגם הוא כשר? סתם דוגמה שוקולד M M נפוץ בארצנו עם חותמת כשרות (גם של הרבנות הראשית אם אינני טועה). מאן דהוא הביא לי בדיוק כזה שוקולד, אבל מספרד וללא שום ציון כשרות - מה הדין?
תשובה: אינך יכול לאכול אותו ללא ידיעה ברורה שהוא כשר. בדרך כלל, עושים פס יצור מיוחד עבור השוקולדים הכשרים ואז בודקים שאין רכיבים אסורים. כשאין השגחה יתכן ויש במוצר דברים שאינם כשרים.
שאלה: מעטפה של מעשר כספים שהתערבבה: היו לי בכספת כמה מעטפות עם כספים ואחד מהמעטפות היו כספי מעשר ששמתי בצד. בבוא הימים העברתי משם את המעטפות למקום אחר ואף את המעשר שמתי במקום נפרד. לאחר כמה חודשים מצאתי בכספת מעטפה ואיני יודע אם זה מכספי או מכספי מעשר, מה עלי לעשות?
תשובה: תלך אחרי הרוב. אם רוב המעטפות לא היו כספי מעשר אז אינך צריך להפריש את הכסף.
שאלה: מוסיקה ויהדות : 1. האם יש בעיה לשיר או להיות במופעים של זמר כמו אנריקו מסיאס? מצד אחד- הוא תומך בישראל ובצה"ל ושר גם שירי תפילה, אך מצד שני הוא מתנגד מאוד להתנחלויות והולך להופיע במדינות ערביות ואפילו אמר בראיון במצרים - שהוא "יהודי ערבי" והוסיף כי חלומו הוא להופיע בעזה ודמשק כשיהיה 2. איך עלינו להתייחס לשירים ששרו יהודים וערבים ביחד? האם זו מוסיקה יהודית או מוסיקה של גויים? 3. יש לי קרובי משפחה בחו"ל - שנשואים לגויות וטוב להם שם. הם לא קשורים כמעט למסורת, האם אני יכול לעשות משהו יעיל בנידון? 4. איך אני אמור להתייחס לקרובי משפחה גויים? האם לנסות לקרב ליהדות בן דוד שאביו יהודי ואימו לא?
תשובה: איני מכיר את סוגי המוסיקה שהזכרת. אין איסור לשיר או לנגן מוסיקה שחיבר גוי אלא אם היא נוגדת ערכים יהודיים, כגון: מקצב פראי או מיליטיריסטי וכדו'. יש איסור לשיר שירים שתוכנם המילולי פסול גם אם חיברם יהודי.
שאלה: דגים שנוקו בסכין טרף: אני ספרדי. האם יש בעיה בדג סלומון שנחתך ונוקה בסכין טרף? כמובן, הדג טרי ולא מבושל.
תשובה: לכתחילה אין לעשות כן אבל בדיעבד הדג מותר עם שטיפה טובה.
שאלה: מה מברכים על "פרוזן יוגורט"?: מה מברכים על "פרוזן יוגורט" המורכב מגלידת יוגורט ופירות קפואים (כגון תותים בננות.) וגם יש בזה שוקולד?
תשובה: אם העיקר זה הגלידה אז ברכת שהכל פוטרת את השאר.
שאלה: מוצאי שבת אירגון בשנת אבל: האם מותר לי, בשנת אבל, להיות במוצאי שבת אירגון בבנ"ע במופעים במאחר וגם ילדי משתתפים בהם?
תשובה: אם לילדים שלך חשוב מאוד שתגיעי ואין במופעים מוזיקה (אלא רק כרקע) ואינם קומדיה, ניתן להקל להשתתף רק במופע שלהם. אבל ראוי לשאול את הרב של המקום בעניין.
שאלה: קוביית קרח בכלי שני בשבת: כבוד הרב ליאור ענה בתשובה באתר זה כי "לצורך תינוק אפשר לשים קוביית קרח בצלחת שהיא כלי שלישי." שאלתי היא מדוע זה לא מותר לחלוטין? אני נוהג לעתים לשים קוביית קרח בכוס תה כדי שהתה יתקרר מהר - מה ההבדל בין זה לבין הוספת חלב לכוס נס-קפה (כלי שני)?
תשובה: בכלי שני ראוי להחמיר כיוון שיש דעות שהוא מבשל. בכלי שלישי לא צריך להחמיר.
שאלה: בדין אשה שעתידה להינשא לבן-עדה קרובה: האם האשה יכולה לקבל על עצמה את נוסח בעלה לעתיד כבר משעת ההחלטה על נישואיהם, או שמא צריכה לחכות עד לאחר מסיבת האירוסין או החתונה (שהרי ממילא תשנה את נוסח תפילתה, כך יקל עליה המעבר וכן היא מעוניינת בכך כבר מעתה). חשוב לציין שהשינוי הוא מעדה ספרדית אחת לעדה ספרדית אחרת קרובה בנוסחה.
תשובה: אם מדובר רק בנוסח התפילה, אפשר כבר לשנות מעכשיו.
שאלה: מלוי סוללה סולארית בשבת: יש ברשותי פנס ללא סוללות. כח החשמל מגיע בצורה סולארית, כלומר, פעם בשבוע, לערך, אני חייב להניח את הפנס לנגד השמש ע"מ למלא את המצבר הזעיר. האם מותר להניח את הפנס למלוי בערב שבת לפני הדלקת הנרות על מנת שהיא תתמלא למחרת במשך השבת?
תשובה: כיוון שזה נעשה מאליו אין שום בעיה.
שאלה: התחייבות לתרומה על שיפוץ שנגמר: לפני מספר רב מאוד של חודשים שיפצו אצלנו בשכונה את אחד מבתי הכנסת וביקשו בשביל כך תרומות. כשראיתי את המודעות ניגשתי לאבי ואמרתי לו. הוא אמר שנתרום 100 ש"ח. משום מה נזכרתי שדבר זה לא יצא לפועל כלומר למרות שרצינו לא ידענו למי לתת וכו' וכו. עבר כבר זמן והביהכ"ס שופץ כבר, האם אנחנו חייבים לתת עכשיו? המטרה הייתה בשביל השיפוץ. חשבתי על זה לאחרונה קצת ודמיינתי שאני מוציא כסף וכו אבל האם יש צורך? מי חייב אני או אבי חצי חצי כל אחד 100?
תשובה: מן הראוי לשלם כיוון שהתחייבתם. כמו כן, ייתכן שלמרות שהשיפוץ הסתיים ביהכנ"ס עדיין צריך לשלם הלוואות שנטל לצורך השיפוצים.
שאלה: טלית בשבת חתן חתונה: אני מתחתן עוד פחות משבועיים. האם חובה לקנות טלית או שאני יכול לקחת טלית שיש לי בבית?
תשובה: המנהג הוא שהכלה נותנת לחתן טלית במתנה אולם אין חובה לקנות טלית חדשה ואתה יכול לקחת טלית שיש לך בבית.
שאלה: תולעים במיץ תפוזים קנוי: אני סטודנט באוניברסיטה העברית בירושלים. היום קניתי במכונה אוטומטית בקמפוס מיץ תפוזים 100 טבעי 500 מ"ל של חברת פרי ניב סחוט בעל ברקוד 7290004030841 כאשר התאריך תפוגה הוא 20 12 10. במיץ התפוזים נמצאו כמה תולעים, לא מעט, לפחות 7 כאשר ידוע לי שיש לפעמים תולעים בפירות התפוזים הגדלים באזור חדרה - התולעים הנ"ל הם אותם תולעים. המוצר בהשגחת הרבנות האזורית גלבוע - הרב אשר גבאי וגם בהשגחת הבד"ץ מהדרין - הרב אברהם רובין. אני רואה בכך הונאת כשרות אם הדבר נמצא והוא שכיח, מקווה שהעיניין יטופל. שלא יהיה מבחינת "לפני עיוור"
תשובה: פנייתך הועברה לגורמים המטפלים.
שאלה: שמירת 3 שעות בין בשר עוף לחלב: בבית אבי נוהגים לשמור בין בשר עוף לחלב 3 שעות ובין בשר בקר לחלב 6 שעות. משפחתי היא משפחה דתית לכל דבר ועניין. המנהג הוא מנהג ותיק במשפחתי. לא מצאתי סימוכין לדבר, האם יש לי על מה לסמוך או שאני צריך לשנות ממנהג אבותי ולשמור 6 שעות?
תשובה: כדאי לשנות ולשמור שש שעות גם בין עוף לחלב.
שאלה: ברכת מקלוני אורז: מה מברכים על מקלוני אורז?
תשובה: האם האורז מבושל? האם הגרגרים נמעכו בבישול או שהם עדיין שלמים? האם ניכר שמדובר באורז?
שאלה: חתונה בתקופת בין המצרים: אני ובן זוגי חושבים להתחתן ביום י"ט בתמוז בתקופת בין המצרים. האמת שיש לנו מחר פגישה באולם ואני חייבת לוודא כדי ללכת לסגור אולם בלב שלם. החתן ספרדי והבנתי שאין כל בעיה הלכתית להתחתן. יש לי מספר שאלות: האם אורחים אשכנזים יוכלו להשתתף? האם אכן אין בעיה הלכתית להתחתן ביום זה, ושמעתי שבתקופה הזאת זה זמן של מזיקים ואסונות וזה קצת מפחיד אותי? אז אם אוכל לקבל תשובה ברורה לגבי התאריך הזה.
תשובה: גם בין הספרדים יש הנמנעים מחתונות בימים אלו, שגם אינם בני מזל טוב. בפרט כשקובעים חתונה לזמן כל כך רחוק, אין לקבוע לזמן לא מתאים. שיהיה בזמן טוב ומוצלח.
שאלה: להתלונן לאגד על נהג האוטובוס?: נהג אוטובוס של שעה מסויימת (קבועה) בבוקר מאחר באופן קבוע. נהג זה מתגורר בישובנו וכבר ראיתיו יוצא מביתו בשעה בה הוא כבר היה צריך לאסוף נוסעים בתחנה הראשונה. כתוצאה מאיחור הנהג איחרתי לא פעם לעבודה. בישוב בו אני מתגוררת תדירות האוטובוסים אינה גבוהה ואם הנהג היה יוצא בזמן לא הייתי מאחרת לעבודה כך שאני לא רואה סיבה לצאת באוטובוס מוקדם יותר רק בשל איחורו של הנהג. האם מותר והאם זה מוסרי להתלונן לאגד על נהג זה למרות שהוא עלול להפסיד את עבודתו בעקבות תלונות מסוג זה?
תשובה: עדיף להזהיר אותו שאם ימשיך לאחר תשלח תלונה עליו. אפשר גם לכתוב לו שהדרכה זו היא עלפי עצת רב. ואם זה לא יעזור, מותר להתלונן עליו.